Reialmont

ReialmontInstitut d'Estudis Occitans del Tarn (Réalmont en francés) es una comuna lengadociana situada dins lo departament de Tarn e de la region d', ancianament de Miègjorn-Pirenèus.

Geografia
Reialmont se situa al centre del departament, gaireben a mièg camin d'Albi e de Castras. Lo Dadon es a dos quilomètres. De molinas i tornejavan, uèi remplaçadas per une minotariá.

Gausís d'un clima doç, mescla d'influéncias mediterranèas e atlanticas.

Es dominada pel puèg del Cailon plantat d'una granda cròtz.

 Istòria 
La vila foguèt edificada al sègle XIII près de Lombers, principal centre catar de l'Albigés, per assolidar la supremacia catolica dins la region e assegurar l’influéncia de la monarquia. 

Lo 12 de març de 1272 jos Felip III rei de França, Guilhèm de Coardon fondèt una bastida reiala que nomenèt Reialmont. Lo territòri ont la vila foguèt establida èra de Bernart de Boisseson, ric senhor del país d’Albi. Teniá son fèu del de Lombèrs e ne foguèt despossedit pels jutjaments de l’Inquisicion per causa d'eresia. D'autre biais lo rei de França deguèt far créisser son prestigi dins la region ont l'autoritat dels senhors locals èra fòrça granda. Es perque lo rei Felip lo Hardi decidiguèt de far desbosigar las selvas del Reialmontés e de fondar una novèla bastida ont se gropèron los defensors de la fe catolica e del poder reial.

En 1629, lo prince de Condé prenguèt e afrabèt la vila en responsa a la presa d’armas dels protestantsMiquel, Guèrras de religion p. 433..

 La vila uèi 
Lo centre de la vila es l'anciana bastida. Una plaça de cobèrts entorneja la glèisa. Los baloards que cenchan lo centre vila mòstran la plaça dels ancians barris.

 Administracion 

 Demografia 

 Luòcs e monuments 
 Reialmont foguèt un districte minièr. Las minas de Pèirabruna donèron de fluorina de fòrça nauta qualitat, tròces presents a l'Escòla de las Minas de París al Museum Nacional d'Istòria Naturala a París e al Museum de Tolosa.  

 Font de la Frejaire foguèt edificada al sègle XVII° per l'iniciativa de Daniel Guérin de Bouscal, 1èr cònsol.
 Glèisa Nòstra Dòna del Taure al centre de la plaça del vilatge es un testimoniatge important de l’istòria de Reialmont e de sos abitants : al començament èra un temple uganaud bastit en 1609. transformat en glèisa aprèp le retorn dels catolics en 1628.

 Personas ligadas a Rièlmont 

 Joan de Coras (1515-1572), grand jurista del sègle XVI, nasquèt a Reialmont en 1515. Conselhièr al Parlament de Tolosa (11 de genièr de 1553), conegut per d'importantas òbras de drech civil, Calvinista dempuèi 1548 e que, aprèp que foguèt professor de drech a l’Universitat de Tolosa, venguèt cancelièr de la reina de Navarra Joana III.

 Jean-Henri-Guy-Nicolas de Frégeville, marqués de Grandval (1748-1805), general de las armadas de la Republica.

 Loïsa Paulin (1888-1944). Nasquèt a Reialmont lo 2 de decembre de 1888 dins une ostal situat dins lo centre vila. Entre 1924 e 1928, regenta, faguèt de poèmas, articles dins de revistas localas e son Jornal. Puèi fòrça malauta, tornèt escriure entre 1934 e 1944 e estudièt tanben l'Occitan amb de professors del Collègi d'Occitània. Aprèp faguèt fòrça òbras bilingües. Moriguèt a 56 ans lo 23 d'abril de 1944 d'una neuropatia amiloïda.

 Jacques Madaule (1898-1993)

 Nòtas e referéncias 

 Vejatz tanben 
 Articles connèxes 
 Comunas de Tarn

 Ligams extèrnes 
 Réalmont site de la Comunautat de Comunas del Reialmontés
 Reialmont site de l'Ofici de torisme intercomunal del Reialmontés
 Poesia Occitana a Reialmont (site dedicat a Loïsa Paulin)

 Referéncias 

Categoria:Comuna de Tarn
Categoria:Comuna del País d'Albi